Ողջունելով շնորհանդեսի մասնակիցներին՝ արտգործնախարար Էդվարդ Նալբանդյանն ասաց. «Պարոն Հարությունյանի գրքի շնորհանդեսը շատ ջերմ հիշողություններ է արթնացնում իմ մեջ, որովհետև ես պատիվ և երջանկություն եմ ունեցել մոտիկից ճանաչել Հարությունյանների ընտանիքին: Հաճախ եղել եմ իրենց տանը, հյուրասիրվել Հարությունյանի տիկնոջ՝ հիասքանչ տիկին Անահիտի կողմից։ Հարությունյանների որդին՝ Հովհաննեսը, իմ դասընկերն է եղել, և ոչ միայն դասընկերը, այլ նաև մտերիմ ընկերը: Այդ տանը միշտ թումանյանական ոգի էր ներկա. դուք գիտեք, որ տիկին Անահիտը մեծն Թումանյանի թոռնիկն էր։